Odense Adresse-Contoirs Efterretninger, 1848-03-22
Under 20 dennes har Hans Majestæt gjennem Kancellierne beordret samtlige til det 1ste Jngenieur-Kompagnie, det 1ste Artilleri-Regiment det 3die, 4de, 5te og 6te Dragon-Regiment, den 1ste, 2den, 3die, 4de, 5te, 6te, 7de, 8de, 8de, 10de, 11te, 12te og 13de Linie=Infanterie=Bataillon, samt det 1ste, 2det og 3die Jægerkorps hørende Frifolk af Linien og Distriksheste, ligesom ogsaa Jnfanteri-Bataillonernes og Jægerkorpsernes 5te Aars Mandskab indkaldte til uopholdeligen at møde ved de vedkommende Troppeafdelinger, for at disse i den kortest mulige Tid kunne erholde deres fulde respektive Freds- og Krigstyrke til Tjeneste. Den 17de, da ingen Soldat lod sig see, var det roligt i Berlin; til den 18de havde Man i flere af Stadens Distrikter aftalt en Demonstration til ved Jndgivelsen af bestemte Ønsker at imponere Kongen ved Masserne. Kl. 10 Formiddag afsendte Kommunalbestyrelsen, der var bleven underrettet herom, en Deputation til Kongen for at forestille ham, at Gjæringen var saa stor, at kun bestemte Jndrømmelser kunde forhindre en Revolution. Noget senere bekjendtgjorde Magistraten, at den officielt var bleven underrettet om, at der var udfærdiget en meget frisindet Presselov, for hvis Gjennemførelse Magistraten borgede, samt at Hs. Maj. var beskjæftiget med at fuldbyrde Beslutninger, der va rigen vilde sikkre Fædrelandets Vel; Landdagen vilde blive indkaldt til den 2 April. Deputationer fra Köln, og andre Steder i Riget havde samme Formiddag havt Audients hos Kongen og vare, skjøndt de stillede energiske Fordringer (den fra Köln skal have forestillet Kongen, at et Afslag kunde føre til Republikens Proklamering i Rhinprovindsen eller til at Man sluttede sig til andre tydske Stater), blevne modtagne meget naadigen. Borgerne besluttede alligevel at udføre Demonstrationen. Kl. 2 viste Kongen sig paa Slottets Balkon med et hvidt Tørklæde og bevilgede Alt. En stor Jubel reiste sig, hele Staden var paa Benene, men midt i Jubelen hugger Kavalleriet ind paa Massen og Jnfanteriet skyder imellem den. Jfølge flere Beretninger kom dette Kavalleri ud af Slottet. Hele Staden geraader nu i Allarm, Alle raabe efter Vaaben; Mængden trænger sig til de forskjellige Dele af Staden og Forstæderne, skrigende: Vi ere forraadte, til Vaaben, til Vaaben, vi ville ikke være ringere end Wienerne!" Mere Militair drager til Slottet; i flere Gader oprettes Barrikader fra 100 til 100 Skridt. Kl. 4 begyndte Kampen og varede til næste Morgen Kl. 5, den rasede stærkest i Slottets Nærhed, hvor der blev skudt med Kanoner og Kardætsker. Saavel Borgerne som Militairet havde mange Døde, Antallet vides endnu ikke, men antages at være stort. Kun Jægerne fra Neuschatel og efter Forlydende en anden Troppeafdeling skulle omsider have vægret sig ved at skyde længere paa Folket. Under Kampen ere det kgl. Jernstøberi, Kadethuset og efter Sigende endeel Exerceerhuse afbrændte. Den 19de Kl. 10. Form. lykkedes det Borgermester Naunyn af bevæge Kongen til at trække Tropperne tilbage; Kampen havde imidlertid paa enkelte Steder været fornyet og en Gardebataillon skal være gaaet over til Folket. Nu bevilgedes ogsaa alle Fordringer og de 3 meest forhadte Ministre (Thile, Eichhorn og Savigny) skulle have forladt Byen. Den 20de Kl. 12 om Middagen havde Man i Hamborg den Efterretning, at Roligheden var vendt tilbage, at bevæbnede Borgere besørgede Slotsvagten og at Man var beskjæftiget med at bortskaffe Barrikaderne. J en Proklamation af Kongen til Berlinerne, som udstedtes Natten imellem den 18de og 19de, hedder det, at da en Skare Rolighedsforstyrrere med oprørske og frække Fordringer havde blandet sig i Folkets Jubel over Kongens Jndrømmelser, og da deres Fremtrængen i Slottets Portal havde ladet befrygte slette Hensigter, var det blevet nødvendigt at rense Pladsen ved Kavalleri i Skridt og med Sabelen i Skeden. To Jnfanterigeværer vare tilfældigviis gaaede af uden at saare Nogen; men slette Mennesker, meest Fremmede, havde benyttet denne Omstændighed til ved Løgn og Fordreielser at fremkalde Hevntanker hos Folket og vare saaledes blevne Ophavsmændene til Blodbadet. Troppernes seierrige Fremgang havde været en Følge af de Skud, der vare faldne paa dem.